*2*

ISIGIDIMI SAMAXOSA, MARCH 1. 1883.

IMPAWANA.

Mabube ubugqweta obu bunemali—sitsho kuba kusitiwa e Ngqushwa selesesihlanwini.

E Qonce kwa Buluneli, (Brownlee Station) ngombla we 9 ka February indoda etile ibonwe selizidubule endlwini yayo.

\*\*\*

Intsimbi ezi zokucancata uloliwe opakati kwe Cradock ne Colesberg, ukusuka e Colesberg selingumgama okwi mayile ezi 70.

\*\*\*

U Rev. W. J. B. Moir, M.A., obexesha lide efundisa intsapo apa e Lovedale, epete neramente yama Ngesi e Alice, unduluke ngo 13 Feb., etyelela e Scotland.

\*\*\*

Uti u Mcokeli wepepa lase Monti, ubikelwe ezokuba kuko uhlobo Iwecesina olungenele igusha zika Mr. Bowers, ngapa ngase Dilayibos, olutsho Iwaqengqa amakulu amabini.

\*\*\*

Umfo otile wakwa Hleke e Mgqwakwebe ubanjwe wafakwa entangeni e Qonce, ngokusuka axabele omnye ngomhlakulo entloko. Umxatyelwa lo uhleli yada yalolwe Sine ate ke waqawuka ngalo.

\*\*\*

E Somerset East izitora zo Messrs C. Hannan, & Co., zisand’ ukuqekezwa kwakuzo ezintsuku. Isela eli kubonakala ukuba belinxamele imali, koko lisuke lafumana i 13s. 6d. nempahlana efan’ukuba ibingamelwa yi 30s. kupela.

\*\*\*

I Office ye *Grocott’s Penny Mail,* (lelinye lamapepa elo)— lendlu iqekezwe ngolwesi Tatu olugqitileyo. Abaqekezi bayo kubonakala ukuba bebeba bofumana imali koko badanile kuba bafumene isheleni enye enetiki kupela.

\*\*\*

Indawo yokuba Intlanganiso “Yembumba,” neyo Manyano Ngencubeko, zimanywe, seke seva ngayo kwincwadi ete inxenye yamagunya e “ Mbumba ” azibalela amanene esazana nawo apa. Into enkulu ngoku Lumanyano. Tina siyavuya.

\*\*\*

Kwi *Christian Express* yale nyanga u Dr. Dale ubale incwadi emnandi kunene, akutaza naluleka kuyo amalungu eli bandla lintlanganiso ibisandukubase Mkubiso. Anga amalungu angazi fumanela elipepa, kwanjengokuba efanele ezifumanele onke amapepa ateta ngentlanganiso.

\*\*\*

Kuvakala ukuba ngu Rev. Canon Woodrooffe, M.A., (Christ’s Church Oxford), onyulelwe ekubeni ngumhloli zikolo Pesheya kwe Nciba. Lendawo ixesha eli lonke ubuqutywa ngu Mr. Charles Clark umsebenzi wayo. U Canon Woodrooffe okwangoku ngumfundisi webandla lase Tshatshi e Somerset East.

\*\*\*

U Mr. John A. Bennie, obepeti isikolo sase Blythswood Pesheya kwe Nciba ubuyele kwase Lovedale apa ukuza kuhlala. Abahlobo abaninzi baka Mr. Bennie bavuya kakulu ukumbona kanjako pakati kwabo. Yinto eqelekileyo kwintsapo ebefunda apa ukuva iteta ngemini ezimnandi oko abasebenzi kulomzi, ibingo Mr. Bennie no Miss Waterstone. Umgulo wetu tina ngowokuba ngamana loma xesha abuye ayifikele i Lovedale.

\*\*\*

Ibandla elipete imicimbi yawo wonke Umandla wase Qonce lisicela ukuba salatise kwizima-mhlaba zeso Siqingata, kwisaziso esibonakala kwelinye ibala kweli pepa lanamhla nge Rafu entsha abati yi *Road, Bate,* elindelwe ihlaulwe ngapambi kwe 23 March ngalo nyaka. Yinto esivuyisileyo le yeli bandla, yokuti iti into ecetywayo ivakaliswe kwangapambili njengokuba kunjalo kuma Ngesi. Xa kunje ke kuyaqala ukulunga.

\*\*\*

I “ Poor Editor,”—Lenteto siyiguqule ku *Grocott,* sinokuti Amen kuyo. Uti u Mhleli akuposisa epepeni lake, luti uluntu selumbiza ngokuti lixoki. Kodwa uti umfo ongu’mi ndawo akwenza imposiso ingaze yaziwa bani ngapandle kweqelana elitile lezihlobo, zize ngokukauleza zicela ukuba u Mhleli angayifaki londawo. Kuze kuti akufa kwayena lomfo ati u Mhleli acelwe ukuba axele yonke ingxelo entle ngaye, buzinyezwe bona ububi. Makafe ke yena u Mhleli kusekutiwa loka liziqondele namhla ixoki.

\*\*\*

Kusandukuvakala indaba zozibuleleyo e London. Kutiwa igqira elitile elalinikwa ityala mfazi utile, esiti, belimgangqele, etyolwa nalikolwane lake lisiti kuko nani litile lemali lingekoyo, ngokutengiswa kwento ezitile eziyelene nomsebenzi wabo, lite ke eli nene lingena kuzinyamezela ezi zinto lazibulala ngetyefu. Kubonakala ukuba umlingane ubefumane wamti nca ngento angayaziyo, engxamele ukuyidla ngeqinga imali yale ndoda. Ewe into le yona ibonakele ngolu hlobo eluntwini, abate bona basebeyigqogqa indlu yalondoda ilimenemene, bebonisa ke uluvo Iwabo.

U Mr. Joseph M. Orpen, ogama like lapambi kwabantu belizwe ngokumayela nemicimbi yase Lusutu, upumile kwindawo yokuba sisandla se Ruluneli kwelozwe. Indawo leyo yamkelwe ngu Captain Blyth, C.M.G., imantyi enkulu kwe lama Mfengu. Ukwahluka kwengqondo zabe Sutu nama Mfengu kunjengokuba impumalanga injalo kwi ntshonalanga. Ekubeni kulula ukulaula ama Mfengu, asintwana ukulaula abe Sutu kwisimo abangeniswa kuso lolo tshaba lukulu Iwe Koloni u Mr. Sprigg. Singavuya u Captain Blyth epumelele kakuhle ekupateni abe Sutu.

\*\*\*

Namhla kumzi wakowetu kuko into eninzi yamadodana ezamela ukuzenzela amagama. Mhlaimbi lamatuba angalu- ncedo kuwo—ukuzila indywala, ukugcina imali, ukuteta inyaniso, ukubekeka, ukuncedisa abasweleyo—zonke ezi zinto zibandakanyiwe esimilweni somntu zifeza ngaxesha nye konke okungefezwe yiminyaka yemizamo yokufuna isimilo. Zomvulela amasango empumelelo, embeko, okuxunyiswa nokutandwa. oluzame ukuwangena uninzi alwapumelela. Nto ibange ukuba de sishumayele nje, sisibonakalo esisibone ngo February nje sendodana enemfundo ete putu, eyabidume ngesimilo, ete ngenx’enokudekisela elokuqala kulamacebo siwakankanyileyo, yeyela etywaleni, eseyiti yakufika nakwababe ngabahlobo bayo abakulu, nababuki bayo ikangelwe njengo dwebile ohamba ngamanqina omabini.

\*\*\*

Asazi nokuba soba sibengeza izinto zama Tempile—umhlambi osekutiwa ngowe I.O.T.T.—xa siti ezintlanganisweni zawo kuke kubeko ixesha lokuncokola ngezinto zokukutaza o Sister no Brother. Into eninzi yabafundi betu yeyawo lomhlambi. Angati ke lamanqaku abe mnandi kumalungu. U Sir Garnet Wolseley ngomnye wabapati mikosi abakulu bezi mini zanamhla. Nguye owacima amalangatye emfazwe e Ashantee, iminyaka emininzi edlulileyo namhla; nguye owabepete imikosi kwa Zulu ukuze lomfazwe ibehle ipele; nguye owakaulezisa ukuzinikela kuka Sikukuni ; nguye opelise ngexeshana elingekoyo imfazwe ebise Jeputa kulo nyaka udlulileyo. Eli roti ke aliyipati nango cikicane indloloti ! U Cardinal Manning, intloko yabafundisi base Roma Pesheya (England) uyingqina ngokumhlope lenyaniso ngokwa- ke ukwazi. Kutiwa umkosi owoyise ama Jeputa kule mfazwe ka Arabi ngowokuqala owatwala i-ti kumagogogo awo endaweni ‘ yesilo sika mhlola.’ Kutiwa amajeni ase Scotland alwa usizi, ngexesha apa i America yayifuna amandla okuzipata ngokwayo, esidla imiqa kupela. Zonke ezi ziganeko zibonisa ukuba umntu unokwenza ngokufaneleke ngapezulu umsebenzi wake ngapandle kokuba ‘ azisuse intloni.’

\*\*\*

Lento umntwana iti yakunyikilwa ngunina ivakale—“ Ma-na-na-na-na-na! Ndigqibele ma, andisoze ndipinde! ” *Net sou—*injalo kanye indawo esimi kuyo ngokumayelana ne Hewu ne Ngqushwa. Kanti ke umntwana utsho abuye apinde. Lo *Baba* usiti ke, ngobude bunyawo ntandatu. Etetile utetile. Xa sitshoyo ke sigqwatulela lenteto ivela kwinene esaziyo ukuba aliqutywa ngumoya womona or wobutshaba ngakwi Ngqushwa xa libala ngoluhlobo lulandelayo :—

Ubudenge base Ngqushwa, ibiyinteto yabantu ukuti xa kutiwa umntu sidenge kutiwe ungu Mgcaleka, mhlaimbi uvela e Ngqushwa na? Kumadoda abeze kutshata e Xesi evela e Ngqushwa enye imke ingatshatanga, yati enye yatshata marixirixi, ngenxa yokungalungi kwamagama, kuba ute umfundisi akuhlanganisa amagama wafumana isisikata. Zifike zati inkabi zingamasoka, kanti zombini zabujelwa ngabafazi; enye yatshata ngokwama krestu, enye ngokwaba hedeni, nezinye indawana zafumaneka zingalungile. Enye kanye kubonakele ukuba ayisivatanga isivato somtshato, yagxotelwa kwase Ngqushwa, kwatiwa yoselitshatela kona xa ite eso sikata yasicombulula. Enye .nto eyapaulwa kwi Lady zakona, kukufukuta isimetyu (isixaxa senqawa). Azi lamatili namahlazo obupantsi opuma ninina. Ngqushwa ama Mfengu afikela kuwe ukuvela kwawo kwa Hintsa, uyenye yendawo zokuqala elizwini nasekukanyeni, kanti kusate Iwale ubunyama. Uti omnye umntu abantu bakona basa “tatshekile” kanye.

\*\*\*

Pezu komhlaba akuko nto ibuhlungu njengokunyukwa yimpuku, mhlaimbi lisele, nge bulukwe. Inene elisand’ukuhlelwa sesi sihelegu libonakele lishwabulela owati amadoda makagxulushe ibulukwe endaweni yokuba nawo abinqe. Umhlobo wombali wolu “ Pawana,” unduluka kweli esinga kwelanga “ pakati.” Ngokuhlwa ugaleleka entangeni kumzana abati li Kobonqaba. Ufika abizele ihashe lake isitungu. Hayi aye asitabate. Cwaka entangeni. Sekulelwe. Bantu bakoyo kufupi, ngamanene mabini amhlope, abefika nawo. Akuviwanga ngani—kuviwe ngele hangu Iona uburara—Hi-i-i- i! *What’s the matter—*umntu udliwa yini? Avakale umhlobo wetu ngeliqaqambayo—*A snake* (Inyoka)! ! ! *Where? Where? Where?—*Uvakele esoma umnene (kuba ngoteta isi Ngesi ngomxolo)—Inyuka ngentungo! Watsho seleyicudisa ngazo zozibini. Bekumhlope kodwa ukuba ayinakunyukela ngentla kwamadolo, kuba ngomnye wala manene anxiba onzonza, (ibulukwe ezite nyi emadolweni zabanzi ezantsi.) Bate baku putaputa isiqu, akwabako nto yaka yayileya. Ute akuyeka ukubikica umfomkulu — qata pantsi isele seliyintlama! Uposwe ngesitukwana, ngokwesiko kakade u *Nigala,* wayekwa. Uhleka nje wena mfundi, tina sesike seva futi ngokuti impuku namasele anyuke iziquluba zamadoda ngapakati kwebulukwe, asinakukuncedisa kulo ntsini.